19. 11. 84 De Europæiske Fællesskabers Tidende Nr. C 307/1 
II 
(Forberedende retsakter) 
DET ØKONOMISKE OG SOCIALE UDVALG 
Udtalelse om forslag til Rådets direktiv om finansiering af sundhedsmæssig undersøgelse og 
kontrol af fersk kød 
(84/C 307/01) 
Den tekst, som har været genstand for udtalelsen, er offentliggjort i De Europæiske 
Fællesskabers Tidende nr. C 168 af 28. juni 1984, side 4. 
A. UDTALELSENS JURIDISKE GRUNDLAG 
Rådet for De europæiske Fællesskaber besluttede den 14. juni 1984 under henvisning til 
EØF-traktatens artikel 43 og 198 at anmode om Det økonomiske og sociale Udvalgs udtalelse 
om det nævnte emne. 
Procedure 
Det forberedende arbejde henvistes til Udvalgets landbrugsafdeling, som udpegede Hans-
Jurgen Wick til ordfører. Afdelingen vedtog efter ordførerens mundtlige beretning sin udtalelse 
den 6. september 1984. 
B. DET ØKONOMISKE OG SOCIALE UDVALGS UDTALELSE 
Det økonomiske og sociale Udvalg vedtog på sin 219. plenarforsamling den 26. og 
27. september 1984, mødet den 26. september, enstemmigt følgende udtalelse: 
1. Generelle bemærkninger 
1.1. Udvalget skal indledningsvis henvise til bemærk­
ningerne i sin udtalelse, hvori Kommissionen fremsætter 
forslag til en løsning af de sundhedsmæssige problemer i 
forbindelse med handel med fersk kød inden for Fælles­
skabet. Navnlig gør Udvalget opmærksom på kravet om, 
at den kontrol, der er forbundet med gennemførelsen af 
de foreslåede ordninger, på grund af omkostningerne bør 
holdes nede på det absolutte nødvendige minimum. 
1.2. Som det fremgår af bilaget til det foreliggende 
forslag, foregår finansieringen af kontrollen på vidt forskellig måde i medlemsstaterne. Udvalget finder derfor 
principielt forslaget egnet til at udjævne de konkurrence­
forvridninger, der derved opstår. Udvalget beklager 
imidlertid, at de pågældende oplysninger endnu ikke 
foreligger for én af medlemsstaternes vedkommende. Det 
ser med tilfredshed på, at man også på dette område 
tilstræber en harmonisering af ordningerne. 
1.3. Udvalget har fuld forståelse for, at Kommissio­
nen først og fremmest ønsker at få løst de principielle 
problemer omkring en harmonisering af finansieringen af 
den sundhedsmæssige undersøgelse og kontrol af fersk 
Nr. C 307/2 De Europæiske Fællesskabers Tidende 19. 11. 84 
kød. Det havde dog gerne set, om Kommissionen havde 
fremlagt de tekniske gennemførelsesbestemmelser samti­
dig med forslaget. 
1.4. Størrelsen af den afgift, der skal opkræves, bør 
fastsættes under hensyntagen til omkostningerne ved at 
anvende de nyeste undersøgelses- og kontrolmetoder. 
2. Særlige bemærkninger 
Artikel 1 
I den tyske udgave kan udtrykket »Haustiere« misforstås. 
Det bør slås fast, at det i det foreliggende direktivforslag 
skal forstås som »Nutztiere«. 
Artikel 2, 3. led 
Udvalget finder det uacceptabelt, at de berørte parter skal 
udrede det totale afgiftsbeløb i tilfælde af positive resul­
tater af den endnu ikke harmoniserede kontrol vedrøren­
de reststoffer. Udvalget går ud fra, at medlemsstaterne vil 
bidrage til dækningen af disse omkostninger. 
Artikel 2, 4. led 
Udvalget foreslår, at man under henvisning til artikel 1 
konkretiserer udtrykket »det pågældende« ved at anføre, at det drejer sig om den person, for hvis regning den 
yderligere kontrol foretages. 
Artikel 3, stk. 1 
Under henvisning til de generelle bemærkninger antager 
Udvalget, at afgiften bliver tilstrækkelig høj til at sikre, at 
de til enhver tid mest moderne analysemetoder kan 
anvendes. 
Artikel 4 
Udvalget foreslår at tydeliggøre artiklen på følgende 
måde: 
»Medlemsstaterne træffer de fornødne foranstaltnin­
ger til sundhedsmæssig undersøgelse og kontrol. Til 
finansiering af disse foranstaltninger stilles midler til 
rådighed, der mindst svarer til de samlede afgifter.« 
Desuden finder Udvalget det nødvendigt at sikre, at 
afgifterne øremærkes. 
Artikel 5 
Udvalget finder det nødvendigt, at medlemsstaterne også 
efter den 1. januar 1986 underretter Kommissionen om 
relevante bestemmelser. 
Bruxelles, den 26. september 1984. 
Francois CEYRAC 
Formand for 
Det økonomiske og sociale Udvalg 
Udtalelse om forslag til Rådets beslutning vedrørende ratifikation af den internationale 
Torremolinos-konventionen om sikkerhed i forbindelse med fiskerfartøjer og vedrørende 
medlemsstaternes gennemførelse af bestemmelserne heri indtil konventionens ikrafttrædelse på 
internationalt plan 
(84/C 307/02) 
Den tekst, som har været genstand for udtalelsen, er offentliggjort i Dé Europæiske 
Fællesskabers Tidende nr. C 183 af 10. juli 1984, side 17. 
A. UDTALELSENS JURIDISKE GRUNDLAG 
Rådet for De europæiske Fællesskaber besluttede den 6. juli 1984 under henvisning til 
EØF-traktatens artikel 43 og 198 at anmode om Det økonomiske og sociale Udvalgs udtalelse 
om det nævnte emne. 
Procedure 
Det forberedende arbejde henvistes til Udvalgets landbrugsafdeling, som udpegede Pietro 
Morselli til ordfører. Afdelingen vedtog sin udtalelse den 6. september 1984.